DCC พิษโควิดฉุดรายได้หด! กดกำไรไตรมาส 3 มาที่ 366.39 ลบ.
DCC พิษโควิดฉุดรายได้หด! กดกำไรไตรมาส 3 มาที่ 366.39 ลบ. แต่ปันผล 0.04 บ. XD พ.ย.
DCC พิษโควิดฉุดรายได้หด! กดกำไรไตรมาส 3 มาที่ 366.39 ลบ. แต่ปันผล 0.04 บ. XD พ.ย.
8 พ.ย. 2564

บริษัท ไดนาสตี้เซรามิค จำกัด (มหาชน) หรือ DCC รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

โดยในไตรมาส 3 ของปี 2564 ยังคงอยู่ในช่วงการควบคุมสถานการณ์การระบาดของไวรัสโคโรนา (COVID-19) รวมทั้ง ในช่วงปลายเดือนกันยายน บางพื้นที่ประสบภัยน้ำท่วมทำให้กำลังซื้อของผู้บริโภคลดลงตามไปด้วย
สำหรับผลการดำเนินงานไตรมาสที่ 3/2564 สิ้นสุดวันที่ 30 กันยายน 2564 เทียบกับปีก่อน มียอดขายสินค้ารวม 1,834.1 ล้านบาท ลดลง 223.4 ล้าน บาทหรือร้อยละ 11 และมีอัตรากำไรขั้นต้นอยู่ที่ร้อยละ 44.2 เพิ่มขึ้นจากปีก่อนที่มีกำไรขั้นต้นร้อยละ 43.0 จากราคาขายเฉลี่ยเพิ่มขึ้น
ส่วนต้นทุนทางการเงินลดลงร้อยละ 58 จากเงินกู้ยืมระยะสั้นลดลง เหลือเป็นกำไรสุทธิส่วนที่เป็นของผู้ถือหุ้นของบริษัททั้งสิ้น 366.4 ล้านบาท ลดลงจากงวดเดียวกันกับปีก่อน 46.6 ล้านบาทหรือร้อยละ 11
นอกจากนี้บริษัทเตรียมจ่ายปันผลงวดดำเนินงานวันที่ 1 ก.ค.- 30 ก.ย. 2564 เป็นเงินสด 0.04 บาท กำหนดวันที่ไม่ได้รับสิทธิปันผล (XD) 19 พ.ย.64 และกำหนดจ่าย 3 ธ.ค.2564